stanford-oval/wikipedia huggingface dataset:
בובספוג הסרט: החיפוש אחר מכנסמרובע

| --- | --- |

 מבוסס על:  "בובספוג מכנסמרובע" מאת סטיבן הילנבורג
 בימוי:  דרק דריימון
 הופק בידי:  פאם בריידי ליסה סטיוארט
 תסריט:  לן בלום 
 עריכה:  ניק קנוואי 
 מדבבים:  ראו כאן
 מוזיקה:  גרגור נרהולץ 
 מדינה:  ארצות הברית ארצות הברית
 חברת הפקה:  Nickelodeon Movies United Plankton Pictures
 חברה מפיצה:  סרטי פרמאונט
 הקרנת בכורה:  19 בדצמבר 2025
 שפת הסרט:  אנגלית
 סוגה:  סרט הנפשה, סרט קומדיה, סרט הרפתקאות
 סרט קודם:  סנדי צ'יקס מצילה את ביקיני בוטום 
 סרט הבא:  פלנקטון: הסרט 
 סרטים בסדרה:  בובספוג מכנסמרובע (סדרת סרטים)
 דף הסרט ב־IMDb
 
בובספוג הסרט: החיפוש אחר מכנסמרובע (באנגלית: The SpongeBob Movie: Search for SquarePants) הוא סרט הנפשה אמריקאי, מסוגת קומדיה והרפתקאות, אשר מבוסס על סדרת הטלוויזיה "בובספוג מכנסמרובע" שנוצרה על ידי סטיבן הילנבורג. הסרט בוים על ידי דרק דריימון הוותיק בסדרה ומככב את צוות הקול הקבוע של התוכנית לצד מארק המיל. העלילה עוקבת אחר בובספוג כשהוא נוסע למעמקי האוקיינוס כדי להתמודד מול רוח הרפאים של ההולנדי המעופף. זהו סרט הקולנוע הרביעי המבוסס על הסדרה, לאחר הראשון בשנת 2004, השני בשנת 2015 והשלישי בשנת 2020.
פיתוחו של הסרט החל בפברואר 2022. עד אפריל 2023, דריימון נשכר לביים את הסרט. הסרט צפוי לצאת לבתי הקולנוע בהפצת סרטי פרמאונט ב-19 בדצמבר 2025.
תקציר עלילה

הסרט עוקב אחר בובספוג מכנסמרובע, כשהוא נוסע למעמקי האוקיינוס כדי להתמודד מול רוח הרפאים של ההולנדי המעופף.
מדבבים

טום קני בתור בובספוג מכנסמרובע
רודג'ר באמפס בתור סקווידוויד
ביל פייגרברייק בתור פטריק סטאר
קלנסי בראון בתור מר קראב
קרולין לורנס בתור סנדי צ'יקס
מר לורנס בתור פלנקטון
מארק המיל בתור ההולנדי המעופף
הפקה

סרט הקולנוע הרביעי של "בובספוג מכנסמרובע" אושר רשמית לפיתוח בפברואר 2022. באפריל 2023, במהלך פאנל ה-CinemaCon של סרטי פרמאונט, הוכרז שהסרט ייקרא "The SpongeBob Movie: Search for SquarePants", כאשר דרק דריימון הוותיק בסדרה אמור לביים את הסרט. באפריל 2024, דווח כי המדבבים הקבועים של הסדרה הכוללים את טום קני, קלנסי בראון, רוג'ר באמפס, ביל פאגרבקה, קרולין לורנס ומר לורנס ישחזרו את תפקידיהם. פאם בריידי וליסה סטיוארט ישמשו כמפיקות. באירוע קומיק-קון בסן דייגו ביולי 2024, מארק המיל הכריז שהוא ידבב את ההולנדי המעופף, במקום השחקן המקורי בריאן דויל-מורי.
הפצה

הסרט מתוכנן לצאת לאקרנים ב-19 בדצמבר 2025, על ידי Paramount Pictures. הוא תוכנן בעבר ל-23 במאי 2025, אך נדחק ל-19 בדצמבר 2025 עם הסרט "משימה בלתי אפשרית: חשבון סופי" שתפס את משבצת מאי 2025 עקב שביתת אמני הטלוויזיה והרדיו בשנת 2023.
הערות שוליים

1 2  Welk, Brian (27 באפריל 2023). "Paramount Gets Animated with CinemaCon Presentation". IndieWire. ארכיון מ-27 באפריל 2023. נבדק ב-27 באפריל 2023. {{cite web}}:  (עזרה)
1 2 3 4 5 6 7 8  Gardner, Chris (11 באפריל 2024). "'The Smurfs Movie' Sets Starry Cast to Join Rihanna; Dave Bautista, Eric Nam Board 'Airbender' Franchise". The Hollywood Reporter (באנגלית אמריקאית). ארכיון מ-11 באפריל 2024. נבדק ב-11 באפריל 2024. {{cite web}}:  (עזרה)
1 2  Stephan, Katcy (25 ביולי 2024). "Mark Hamill Joins The SpongeBob Movie: Search for SquarePants as The Flying Dutchman". Variety (באנגלית אמריקאית). ארכיון מ-26 ביולי 2024. נבדק ב-25 ביולי 2024. {{cite web}}:  (עזרה)
↑  D'Alessandro, Anthony (15 בפברואר 2022). "SpongeBob Universe Expands With Three Paramount+ Spinoff Movies, New Theatrical Film". Deadline Hollywood. ארכיון מ-17 בפברואר 2022. נבדק ב-15 בפברואר 2022. {{cite web}}:  (עזרה)
↑  Sherlock, Ben (25 ביולי 2024). "Mark Hamill's New SpongeBob SquarePants Movie Role Reveals OG Character Has Been Recast After 25 Years". Screen Rant (באנגלית). ארכיון מ-26 ביולי 2024. נבדק ב-28 ביולי 2024. {{cite web}}:  (עזרה)
1 2  D'Alessandro, Anthony (23 באוקטובר 2023). "Mission: Impossible 8 Jumps To 2025; A Quiet Place: Day One Goes To Summer In 2024 Theatrical Shake-Up Due To Actors Strike". Deadline Hollywood. ארכיון מ-2 בנובמבר 2023. נבדק ב-23 באוקטובר 2023. {{cite web}}:  (עזרה)
↑  D'Alessandro, Anthony (10 בנובמבר 2022). "Paramount Sets Dates For New SpongeBob & Aang Avatar Animated Movies". Deadline Hollywood. ארכיון מ-10 בנובמבר 2022. נבדק ב-10 בנובמבר 2022. {{cite web}}:  (עזרה)
| בובספוג מכנסמרובע |
| --- | --- | --- |
| דמויות | בובספוג מכנסמרובע • פטריק סטאר • סקווידוויד • יוג'ין קראב • סנדי צ'יקס • איש הים ונער הפלא • גברת פאף • דמויות נוספות |  |
| עונות | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 |  |
| סרטי טלוויזיה | אטלנטיס מכנסמרובע • בובספוג מתחת לאפס • ספוגהולדת לבובספוג • יצור המחנה |  |
| סרטים | בובספוג: הסרט • בובספוג הסרט: ספוג מחוץ למים • בובספוג הסרט: מבצע הצלה • סנדי צ'יקס מצילה את ביקיני בוטום • פלנקטון: הסרט • החיפוש אחר מכנסמרובע |  |
| סדרות בנות | מחנה האלמוגים: שנות הילדות של בובספוג • המופע של פטריק |  |
| שונות | ניקלודיאון • הסרטן הפריך • Spongiforma squarepantsii • סטיבן הילנבורג • בובספוג – המחזמר |  |
השבעתו של וורן הרדינג לנשיאות ארצות הברית

טקס ההשבעה
ההשבעה של וורן הרדינג לנשיא ארצות הברית התקיימה בבניין הקפיטול בוושינגטון, ביום שישי, 4 במרץ 1921. ההשבעה סימנה את תחילת כהונתו היחידה של וורן הרדינג כנשיא ושל קלווין קולידג' כסגן הנשיא. הרדינג מת שנתיים ו-151 ימים לאחר ההשבעה וקולידג' החליף אותו בתפקיד. שבועת האמונים ניתנה להרדינג על ידי נשיא בית המשפט העליון של ארצות הברית אדוארד דאגלס וייט.
בטקס השבעה זה נעשה לראשונה שימוש במכונית להסעת הנשיא הנבחר והנשיא היוצא.
הרדינג העדיף טקס השבעה בפרופיל נמוך, ללא תהלוכה, והשאיר רק את טקס ההשבעה וקבלת פנים קצרה בבית הלבן. בנאומו טען שהעם מצפה ליותר מדי מהממשלה.
הערות שוליים

↑  The 34th Presidential Inauguration: Warren G. Harding, March 04, 1921, U.S. Senate
פאל ויינשטיין

| --- | --- |

 לידה:  5 בספטמבר 1906 שאטוראליאויהיי, הונגריה 
 פטירה:  12 באפריל 1979 (בגיל 72) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות היהודי ברחוב קוזמה 
 השכלה:  אוניברסיטת אטווש לוראנד (1930) 
 
פאל ויינשטיין (בהונגרית: Weinstein Pál; שאטוראליאויהיי, 5 בספטמבר 1906 – בודפשט, 12 באפריל 1979) היה רופא (MD), רופא עיניים, דוקטור (PhD) למדעי רפואה (1960), פרופסור, חבר האקדמיה ההונגרית למדעים.
קורות חיים

פאל ויינשטיין נולד במשפחה יהודית כבנם של עובד הדפוס טוביאס ויינשטיין ושל רוזליה בראון. את התואר ברפואה קיבל בשנת 1930 באוניברסיטת בודפשט (לימים אוניברסיטת אטווש לוראנד). הוא קיבל משרה במרפאת העיניים ברחוב מריה. בשנת 1939 עבד כרופא הראשי של מחלקת העיניים בבית החולים היהודי ברחוב סאבולץ'. בשנת 1940, בשל מוצאו היהודי, הוא נקרא לשירות העבודה (עבודות כפייה לגברים יהודים עבור הצבא ההונגרי), ממנו שוחרר על ידי מנהל בית החולים היהודי (כיום נקרא המרכז הרפואי הלאומי) בנימוק של עובד חיוני. שנתיים לאחר מכן הוא כבר לא קיבל פטור ונלקח לסנטקיראיסבדיה כעובד כפייה. עקב אי ספיקת הדם החריפה שלו הוא נלקח לבית החולים בווספרם. שם התאושש ופונה לבית החולים הצבאי בסקשפהרוואר. לאחר שהות קצרה שם, נשלח בחזרה לסנטקיראיסבדיה. בשל בריאותו הלקויה, שוחרר ביישוב נאג'קטה בשנת 1942 והצליח לחזור לבודפשט. לאחר כניסת הוורמכט להונגריה (מבצע מרגרטה) ב-21 במרץ 1944 הוא נלקח שוב ב-1 במאי בפעם השלישית, הפעם כרופא של פלוגות שרות העבודה של היהודים. באותה תקופה, מרכז הגיוס היה היה ממוקם בהנגון, עיירת כורים ליד העיר אוזד, משם היה אמור להישלח ל"לאונרדינה" במחוז מרמורש. בינואר 1945 חזר ויינשטיין לבודפשט במשאית סובייטית של הצבא האדום ועזר בבית החולים לשעת חירום בגטו בודפשט ברחוב ושלני. אחרי מלחמת העולם השנייה הצטרף למפלגה הקומוניסטית ההונגרית (כיהודים רבים נוספים ששאפו לחפש, למצוא ולנקום בפשיסטים ההונגרים וזו הייתה הדרך הבטוחה ביותר לכך). במחצית השנייה של שנות ה-40 של המאה ה-20 הוא יצא לסיור לימודים בן שלושה חודשים, מתוכו בילה חודש אחד בברזיל ואת השאר בארצות הברית. בשנת 1946 קיבל תואר מרצה בכיר באוניברסיטה. בשנת 1952 הפך גם לדוקטורנט למדעי הרפואה ובשנת 1960 קיבל את תואר הדוקטור במדעי הרפואה (PhD). הוא היה נשיא האגודה ההונגרית של רופאי העיניים, חבר מלא באגודת רופאי העיניים האנגלית, חבר חיצוני באגודת רופאי העיניים הצרפתית, וחבר כבוד באגודת רופאי העיניים המקסיקנית.
אשתו הייתה אילונה קרדוש (1909–1962), בתם של דוד קרדוש ושל אירמה גרין, אותה נשא לאישה בסרנץ' ב-21 ביוני 1936.
פאל ויינשטיין הובא למנוחות בבית הקברות היהודי ברחוב קוזמה (5B-7-3).
עבודותיו העיקריות

פתולוגיה ורפואה של גלאוקומה (בודפשט, 1943; גם באנגלית)
גלאוקומה ראשונית (בודפשט, 1961)
מערכת כלי הדם והעין (בודפשט, 1964)
אבחון וטיפול דיפרנציאלי אופטלמולוגי (בודפשט-שטוטגרט, 1972) יצא בגרמנית בשם:
Ophtalmologische Differentialdiagnose bei Gehirntumoren (Budapest-Stuttgart, 1972)
לקריאה נוספת

נתוניו בבסיס הנתונים של המוזיאון הספרותי פטפי
אנדראש גרגיי: לקסיקון הרופאים היהודים ההונגרים המצטיינים. בודפשט, מכבי, 2001. עמוד 117.
לקסיקון ביוגרפי הונגרי 9630525003 ISBN
לקסיקון ביוגרפי הונגרי חדש. 9635474148 ISBN
פאל וויינשטיין - פאשיזם, מחנה עבודה, שחרור (פרק ביוגרפי). שאנדור שייבר (עורך): שנתון - הנציגות הלאומית של היהודים ההונגרים, 1979-1980.
פרופסור ויינשטיין בן 70 (1 בנובמבר 1976) רפואת עיניים, כרך 113, מס' 4
הערות שוליים

↑  "Születési bejegyzése a sátoraljaújhelyi polgári születési akv. 482/1906. folyószáma alatt".
↑  "Elhunyt Weinstein Pál". Magyar Nemzet. 1979-04-17. p. 6.
↑  "Weinstein Pálné Kardos Ilona halotti bejegyzése a Budapest VIII. kerületi polgári halotti akv. 320/1962. folyószáma alatt".
↑  "Házasságkötési bejegyzése a szerencsi polgári házassági akv. 27/1936. folyószáma alatt".
| --- | --- |
בקרת זהויות :  CiNii: DA13293830  ISNI: 0000 0000 7989 5660  NKC: xx0164620  NTA: 162059337  VIAF: 32532485   WorldCat (עם VIAF): 32532485
אוסטרליה באירוויזיון 2022

אוסטרליה השתתפה באירוויזיון 2022, שהתקיים בטורינו שבאיטליה, עם השיר "Not the Same" של שלדון ריילי. זו הייתה השתתפותה השביעית של המדינה בתחרות הזמר של האירוויזיון, לאחר שהצטרפה אליה בשנת 2015. הנציג האוסטרלי לתחרות נבחר באמצעות הקדם הלאומי של רשת הטלוויזיה הממלכתית SBS, ‏"Eurovision – Australia Decides", שהתקיים ב-26 בפברואר 2022.
רקע

רשות השידור האוסטרלית SBS משדרת בקביעות את התחרות מאז 1983. בשל קשריה התרבותיים והאתניים החזקים בין המדינה ליבשת אירופה, החלו מאמצים להצטרפותה של אוסטרליה לתחרות. בשנת 2014, הזמרת ג'סיקה מאובוי, לימים נציגת המדינה באירוויזיון 2018, ביצעה את השיר "Rainmaker" של אמילי דה פורסט בחצי הגמר השני באירוויזיון 2014. במרוצת השנים יצגו מספר זמרים ממוצא אוסטרלי מדינות אחרות באירופה דוגמת אוליביה ניוטון ג'ון, ג'וני לוגן, ג'ינה ג'י וג'יין קומרפורד כסולן הלהקה הגרמנית טקסס לייטנינג.
לרגל המהדורה ה-60 של האירוויזיון, הוזמנה רשות השידור האוסטרלית להשתתף בו. הרשות, שהייתה חברה חלקית באיגוד השידור האירופי, נענתה לבקשתו, ושלחה את גיא סבסטיאן עם השיר "Tonight Again". כדי לא לפגוע בסיכוי העפלה של מדינות אירופה, אוסטרליה, לצד אוסטריה המארחת ו"ארבע הגדולות" עלתה אוטומטית לגמר. היא הגיעה למקום החמישי עם 196 נקודות. בעקבות המיקום הגבוה, הצטרפה אוסטרליה לאירוויזיון באופן רשמי. באירוויזיון 2016 חויבו האוסטרלים לעבור את שלב חצי הגמר כמקובל. ב-12 בפברואר אותה השנה חתמה SBS עם איגוד השידור האירופי, המאפשר לה להשתתף בתחרות עד 2023. נציגת המדינה לאירוויזיון 2021, מונטיין, כשלה בניסיון להעפיל לשלב גמר התחרות.
לפני האירוויזיון > Eurovision – Australia Decides

"Eurovision – Australia Decides" שימשה כקדם הלאומי לבחירת הנציג והשיר האוסטרלי לאירוויזיון 2022. התחרות התקיימה במרכז הכנסים והתערוכות של גולד קוסט, בהנחייתם של ג'ואל קריזי ומיף וארהארסט. אחד עשר מוזיקאים השתתפו בה, כשזהות הזוכה נקבעה בניקוד משולב של הצבעת הקהל ושל חברי השיפוט. היא שודרה בערוץ הטלוויזיה של SBS ובאתר האינטרנט "SBS On Demand".
ב-26 באוגוסט 2021 פתחה רשות השידור את תקופת הגשת שירים לשלב הסינון, שהסתיימה ב-26 בספטמבר אותה השנה. על פי התקנון מחצית מכותבי השיר חייבים להיות אזרחי אוסטרליה, והשירים יכתבו בשפה האנגלית או בשפות אבוריג'יניות. עשרה שירים נבחרו באמצעות ועדה מיוחדת, והמבצעים נבחרו על ידי בכירי רשות השידור בהתייעצות עם כותב השיר. הם נחשפו בשלוש פעימות, הראשונה ב-28 באוקטובר 2021, השנייה ב-26 בנובמבר 2021 והשלישית ב-14 בדצמבר 2021.
בד בבד לחשיפת עשרת האמנים שיתחרו בקדם, הכריזה רשות השידור האוסטרלית כי המשתתף האחד עשר בקדם יבחר באמצעות תחרות "טיקטוק". המועמדים נדרשו לשלוח קליפ, באורך של דקה אחת, בהם הם מבצעים שיר. תקופת הגשת המועמדות הסתיימה ב-16 בינואר 2022, שבסופה נבחרה אריקה פדילה.
לפני האירוויזיון > Eurovision – Australia Decides > השירים המשתתפים

מקום ראשון
מקום שני
מקום שלישי
| 0 | 1 | 2 |
| --- | --- | --- |

| אמן | שיר | כותבים |
| אנדרו למברו | "Electrify" | אנדרו למברו, ג'וזף דה לה הוידה, ניק דה לה הוידה, טים דה לה הוידה |
| צ'ארלי | "I Suck At Being Lonely" | קליירה הוואל, ג'יימס וינסנט, תומאס ואלטר ג'ורדן, ג'ותנתן דרייפוס |
| אריקה פדילה | "To the Bottom" | אריקה פדילה, איזבלה פדילה, אלי אליי, שון קארי |
| G-Nat!on | "Bite Me" | ארין מקלר, ליאה נאנוס, מייקל פיינתר |
| אייזיאה פיירברייס ואיווי איירי | "When I'm With You" | אייזיאה פיירברייס, איווי איירי, טאקה פרי |
| יגואר ג'ונז | "Little Fires" | דינה לינץ', לאויס סקורל, פולי הרדינג |
| ג'וד יורק | "I Won't Need to Dream" | ג'וד יורק, בילי סטונקיפר |
| פאוליני | "We Are One" | ג'ון קייפק, ריק פרייס |
| שון מיילי מור | "My Body" | טרם הוכרז |
| שלדון ריילי | "Not the Same" | שלדון ריילי, קאם נקסון, טימי טמפל |
| וויאג'ר | "Dreamer" | אלכס קניון, אשלי דודקורטה, דניאל אסטרין, סקוט קאי, סימון דוו |
לפני האירוויזיון > Eurovision – Australia Decides > גמר

גמר הקדם התקיים ב-26 בפברואר 2022. זהות הזוכה נקבעה באמצעות שילוב של הצבעות הקהל ושל קולות השופטים, ביחס שווה של 50/50. חבר השיפוט הורכב מאלכסנדרה רוטאן, חברת להקת קיינו שייצגה את נורווגיה באירוויזיון 2019; דארן הייז, זמר ומלחין; מילי פטריאלה, נציגת חברת APRA AMCOS; אמילי גריגס, ראש ועדת הבידור של רשות השידור האוסטרלית ופול קלארק, מפיק המשדר. סדר ההופעות נחשף ב-24 בפברואר.
קיינו ונציגת אוסטרליה באירוויזיון 2020 וב-2021, מונטיין, הופיעו על בימת הקדם לצד המשתתפים באירוע.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| סדר | אמן | שיר | שופטים | קהל | סך הכל | מיקום |
| 1 | G-Nat!on | "Bite Me" | 11 | 45 | 56 | 5 |
| 2 | אריקה פדילה | "To the Bottom" | 20 | 25 | 45 | 9 |
| 3 | שון מיילי מור | "My Body" | 18 | 5 | 23 | 11 |
| 4 | צ'ארלי | "I Suck at Being Lonely" | 33 | 30 | 63 | 4 |
| 5 | אנדרו למברו | "Electrify" | 16 | 35 | 51 | 7 |
| 6 | שלדון ריילי | "Not the Same" | 50 | 50 | 100 | 1 |
| 7 | פאוליני | "We Are One" | 32 | 20 | 52 | 6 |
| 8 | יגואר ג'ונז | "Little Fires" | 51 | 40 | 91 | 3 |
| 9 | אייזיאה פיירברייס ואיווי איירי | "When I'm with You" | 35 | 10 | 45 | 10 |
| 10 | וויאג'ר | "Dreamer" | 37 | 60 | 97 | 2 |
| 11 | ג'וד יורק | "I Won't Need to Dream" | 32 | 15 | 47 | 8 |
באירוויזיון

המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-26 בינואר 2022 נקבע בהגרלת חצאי הגמר כי אוסטרליה תופיע בחלק הראשון של חצי הגמר השני.
לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. אוסטרליה הופיעה שמינית, לאחר סן מרינו ולפני קפריסין. ב-12 במאי 2022 ביצע ריילי את "Not the Same" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. אוסטרליה הופיעה כמדינה ה-21, לפני הממלכה המאוחדת ואחרי שוודיה. ב-14 במאי ביצע ריילי את "Not the Same" בגמר התחרות. הוא הגיע למקום ה-15 עם 125 נקודות (123 מהשופטים ו-2 מהקהל).
Scared to Start

"Scared to Start" (בעברית: "מפחד להתחיל") הוא שיר של הזמר האמריקאי מייקל מרקגי (אנ'), שיצא כסינגל השני שלו ב-12 בינואר 2024, תחת חברת התקליטים וורנר רקורדס. הוא התפרסם ברמה בינלאומית, הגיע לעשירייה הפותחת באירלנד וגם בבריטניה, ול-20 הגדולים באוסטרליה ובניו זילנד.
רקע וקידום

מייקל מרקגי, יליד סינסינטי, אוהיו, עמד בעבר בראש להקת הרוק דה האבי האורס. הוא רמז על השיר "Scared to Start" בטיקטוק בנובמבר 2023, ולאחר מכן הוא שימש בלמעלה מ-70,000 סרטונים בפלטפורמה.
הופעה מסחרית

השיר הגיע לעשירייה הפותחת באירלנד ובבריטניה, וכן ל-20 הגדולים באוסטרליה, קנדה וניו זילנד. הוא גם התברג בשוודיה במקום ה-29, והגיע למקום ה-54 במצעד בילבורד הוט 100.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 35 |  |
|  אוסטריה | Ö3 אוסטריה טופ 40‏ | 17 |  |
|  אוסטרליה | מצעד הסינגלים האוסטרלי | 12 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 54 |  |
|  ארצות הברית | מצעד איירפליי אלטרנטיבי למבוגרים | 15 |  |
|  ארצות הברית | מצעד שירי הרוק & האלטרנטיביים | 5 |  |
|  ארצות הברית | מצעד איירפליי רוק & אלטרנטיבי | 30 |  |
|  ארצות הברית | מצעד 40 השירים למבוגרים | 36 |  |
|  גרמניה | GfK – טופ 100 | 43 |  |
|  הולנד | מצעד 40 הסינגלים ההולנדיים | 20 |  |
|  הולנד | מצעד 100 הסינגלים ההולנדיים | 26 |  |
|  הממלכה המאוחדת | מצעד הסינגלים הבריטי | 9 |  |
|  נורווגיה | VG-lista | 13 |  |
|  ניו זילנד | המצעד הניו זילנדי הרשמי | 13 |  |
|  פלנדריה | אולטראטופ 50 | 33 |  |
|  קנדה | קנדה הוט 100 | 20 |  |
|  שוודיה | סוורייטופליסטן | 19 |  |
|  שווייץ | המצעד השווייצרי | 16 |  |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  עולמי | בילבורד גלובל 200 | 116 |  |
|  עולמי | בילבורד גלובל ללא ארצות הברית | 175 |  |
|  ארצות הברית | מצעד שירי הרוק & האלטרנטיביים | 15 |  |
|  ארצות הברית | מצעד שירי הרוק & האלטרנטיביים איירפליי | 32 |  |
|  ארצות הברית | מצעד שירי הרוק | 11 |  |
|  ארצות הברית | מצעד השירים הדיגיטליים – רוק | 24 |  |
|  ארצות הברית | מצעד שירי הסטרימינג – רוק | 16 |  |
|  ארצות הברית | מצעד השירים האלטרנטיביים | 11 |  |
|  ארצות הברית | מצעד השירים האלטרנטיביים – איירפליי | 26 |  |
|  ארצות הברית | מצעד השירים הדיגיטליים – אלטרנטיבי | 14 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| ניו זילנד (Recorded Music NZ) | פלטינה | 30,000 |
סיכום
| בכל העולם | — | 170,000 |
הערות שוליים

↑  Major, Michael (12 בינואר 2024). "Rising Singer-Songwriter Michael Marcagi Signs to Warner Records". BroadwayWorld. נבדק ב-31 בינואר 2024. {{cite web}}:  (עזרה)
↑  "ARIA Top 50 Singles Chart". Australian Recording Industry Association. 25 במרץ 2024. נבדק ב-22 במרץ 2024. {{cite web}}:  (עזרה)
↑  "NZ Top 40 Singles Chart". Recorded Music NZ. 15 באפריל 2024. נבדק ב-12 באפריל 2024. {{cite web}}:  (עזרה)
↑  "Veckolista Singlar, vecka 15". Sverigetopplistan. נבדק ב-12 באפריל 2024. {{cite web}}:  (עזרה)
↑  R. J. Cabral, Billboard Global 200, Billboard, ‏2020-09-15 (באנגלית אמריקאית)
↑  Steffen Hung, Michael Marcagi - Scared To Start, austriancharts.at
↑  ARIA Top 50 Singles Chart, www.aria.com.au (באנגלית)
↑  Official Irish Singles Chart on 12/4/2024, Official Charts, ‏2024-04-12 (באנגלית)
↑  tolsen, Billboard Hot 100™, Billboard, ‏2013-01-02 (באנגלית אמריקאית)
↑  devops, Adult Alternative Airplay, Billboard, ‏2013-11-28 (באנגלית אמריקאית)
↑  devops, Hot Rock & Alternative Songs, Billboard, ‏2013-01-02 (באנגלית אמריקאית)
↑  devops, Rock & Alternative Airplay, Billboard, ‏2013-01-02 (באנגלית אמריקאית)
↑  Adult Pop Airplay, בילבורד, ‏27 ביולי 2024
↑  Offizielle Deutsche Charts - Offizielle Deutsche Charts, www.offiziellecharts.de
↑  Stichting Nederlandse Top 40, Top 40-lijst van week 18, 2024, Top40.nl (בהולנדית)
↑  Steffen Hung, Michael Marcagi - Scared To Start, hitparade.ch
↑  Official Singles Chart Top 100 on 29/3/2024, Official Charts, ‏2024-04-04 (באנגלית)
↑  Singel 2024 uke 12, topplista.no
↑  The Official New Zealand Music Chart, THE OFFICIAL NZ MUSIC CHART (באנגלית)
↑  Michael Marcagi - Scared To Start - ultratop.be, www.ultratop.be
↑  tolsen, Billboard Canadian Hot 100, Billboard, ‏2013-01-02 (באנגלית אמריקאית)
↑  Chart – Sverigetopplistan (ב־)
↑  Michael Marcagi - Scared To Start, נבדק ב-2024-05-27
↑  Year-end Charts 2024 – Billboard Global 200 Songs, בילבורד, ‏2024
↑  Year-end Charts 2024 – Billboard Global Excl. U.S. Songs, בילבורד, ‏2024
↑  Year-end Charts – Hot Rock & Alternative Songs, בילבורד, ‏2024
↑  Year-end Charts – Rock & Alternative Airplay Songs, בילבורד, ‏2024
↑  Year-end Charts – Hot Rock Songs, בילבורד, ‏2024
↑  Year-end Charts – Rock Digital Song Sales, בילבורד, ‏2024
↑  Year-end Charts – Rock Streaming Songs, בילבורד, ‏2024
↑  Year-end Charts – Hot Alternative Songs, בילבורד, ‏2024
↑  Year-end Charts – Alternative Airplay Songs, בילבורד, ‏2024
↑  Year-end Charts – Alternative Digital Song Sales, בילבורד, ‏2024
↑  ARIA Top 50 Singles Chart, ARIA, ‏5 באוגוסט 2023 (באנגלית)
↑  NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Scared to Start".
מיכאל לנדאו

| --- | --- |

 לידה:  7 בינואר 1895 חרלאו, רומניה 
 פטירה:  20 בנובמבר 1976 (בגיל 81) תל אביב-יפו, ישראל 
 מדינה:  רומניה, ישראל 
 השכלה:  אוניברסיטת יאשי 
 תקופת כהונה:  ? – 20 בנובמבר 1976 
 תקופת הפעילות:  ? – 20 בנובמבר 1976 
 תפקידים בולטים:  חבר בית הנבחרים של רומניה 
 צאצאים:  יעקב לנדאו 
 
מיכאל לנדאו (ברומנית: Michel Landau;‏ 7 בינואר 1895 – 20 בנובמבר 1976) היה משפטן ואיש מנהל ישראלי יליד רומניה, בצעירותו מחברי בית הנבחרים של רומניה, פעיל ציוני, בארץ ישראל - מקים כופר היישוב ומייסד מפעל הפיס.
קורות חיים

מיכאל לנדאו, בנו השביעי מבין תשעת ילדיו של מנחם-מנדל לנדאו, סוחר וגבאי בית כנסת, נולד בחרלאו, רומניה. סבו מצד אמו היה הרב ישראל איזיקזון, שהיה בעצמו פעיל בתנועות הטרום-ציוניות בחבל מולדובה. אחרי לימודים בחדר ובבית ספר יסודי, מיכאל לנדאו למד לימודי תיכון בעיר ברלאד שם היה יושב ראש מועדון צעירים ציונים. בהמשך למד משפטים באוניברסיטאות גרנובל ויאשי, קיבל תואר דוקטור למשפטים. את אשתו לעתיד הכיר מעיירת הולדתו, חרלאו.
מאוחר יותר עבר לקישינב והיה מנהל העיתון היומי ביידיש "אונזער צייט" ("זמננו") והעיתון "דער ייד" ("היהודי") (ייסד אותו ביחד עם מיכאל פוסטן). כעורך דין עזר לפליטים היהודים הרבים שבאו מרוסיה הסובייטית לרומניה בדרכם לארץ ישראל. כיהן שלוש פעמים כציר בבית הנבחרים הרומני בבוקרשט מטעם מפלגת האיכרים הלאומית.
בשנת 1928 הקים את המועדון הלאומי היהודי - מועדון הצירים היהודים בפרלמנט הרומני.
בשנת 1930 נמנה עם מייסדי "המפלגה היהודית הרומנית" שבראשות תיאודור פישר ואדולף שטרן.
עלה לארץ ישראל עם משפחתו ב-1935. בארץ ישראל הקים את כופר היישוב ומגבית ההתגייסות שדאגו לממן את "ההגנה". כשהוקמה מדינת ישראל היה משנה לממונה על הכנסות המדינה במשרד האוצר. סמוך לפרישתו הקים את מפעל הפיס וניהל אותו במשך 20 שנה (עד שנת 1970).
כתב מספר ספרים על חייו בעיירה בה גר, ספר על תולדות הציונות ברומניה, ועל הגרלות מפעל הפיס.
מפעל הפיס הקים על שמו את פרס לנדאו, המחולק מדי שנה וניתן בתחומי מדעי הרוח, מדעי הטבע והאמנויות לישראלים המובילים בתחומם.
על שמו רחוב בחיפה.
היה נשוי למרים לבית אַבֶּלֶס (נפטרה ב-1986) ואב לבן, חתן פרס ישראל במזרחנות, פרופ' יעקב לנדאו.
מצד אשתו היה לנדאו גיסם של ד"ר ולטר אבלס (רופא, פעיל פוליטי ודיפלומט, שכיהן כמנהל מחוז ירושלים של קופת חולים כללית ובשנות ה-60 כיהן כשגריר ישראל בקולומביה ולאחר מכן כשגריר בקוסטה ריקה ובניקרגואה) ושל ד"ר שמואל שטרן-כוכבי (ממנהיגי ציוני רומניה) ודודם של פרופ' משה אבלס (חוקר מוח, חתן פרס א.מ.ת) ומשה כוכבי (ארכאולוג).
ספרים ומאמרים שכתב

חוק מלוה חובה: תשי"ג-1953, ירושלים : המדפיס הממשלתי, תשי"ד.
מפעל הפיס : סקירה על מהות ופעולות אוקטובר 1951 - מרץ 1958. תל אביב: (חמו"ל, תשי"ח).
קסם המספרים תל אביב : עקד, (1975).
אישים וזמנים, רמת גן : מסדה, (1975).
פרשת נתן ליכטר תל אביב : ברונפמן, (1976).
יהודה אריאל - (ל. גולד) - בשנה העשירית למותו. (תל אביב : דפוס א’ אפרים, 1976).
עיירתי הרלאו – "תמורות", סיוון-אב תשל"ו, עמ' 12-3.
זיכרונות:
מאבק חיי, רמת גן: מסדה, (1970). תורגם לרומנית, 1979.
לקריאה נוספת

אישים בישראל, בעריכת אלף אבנון, ירושלים, המכון להוצאה לאור בישראל, 1966.
Who's Who in Israel, edited by Peretz Dagan, Tel-Aviv, Israel Publishing House, 1952.
Who's Who – Israel, edited by Peretz Dagan, Tel-Aviv, Israel Press, 1958.
Who's Who – Israel, Tel-Aviv, Mamut, 1966.
הערות שוליים

↑  הקרן ע"ש מיכאל לנדאו.
| --- | --- |
בקרת זהויות :  NLI: 987007312205005171  GND: 1221304097  ISNI: 0000 0001 1447 1952  LCCN: no2004002062  VIAF: 68632815   WorldCat (עם VIAF): 68632815